Dejlig lejlighed, centralt beliggende, tæt på alt hvad man har brug for på sin ferie. I gå afstand til alle seværdigheder.
En rigtig fin lejlighed til 2 personer på 6 sal, med fin stue, soveværelse, køkken og bad. Der er både trapper og elevator i bygningen. Vi havde 8 overnatninger i lejligheden.
En rolig opgang og ingen støj fra naboerne, men i og med lejligheden er meget centralt placeret få meter fra Gran Via, er der selvfølgelig støj fra biler, mennesker mv. dag og nat, og desværre også meget byggestøj. Ved godt udlejer ikke kan gøre for det, men vi var uheldige med at der tæt på lejligheden, blev skåret marmor fliser med en skæremaskine hver dag undtaget søndag, hvilket larmede højlydt fra kl. 8 til kl. 18.30. Det var utrolig belastende at høre på, og gjorde desværre at vi ofte måtte gå ind fra den store- og skønne terrasse på grund af støj.
Med lukkede terrassedøre, var larmen knap så høj.
Inden vores ophold i lejligheden var der fin mail kontakt med udlejer, og da lejligheden ikke havde været udlejet inden vi kom, fik vi lov at få lejligheden ca. 3 timer før vi skulle overtage den. En flink ung mand gav os nøgler og kort information ved overtagelsen. Vi havde efterfølgende ikke brug for at kontakte udlejer, imens vi boede i lejligheden.
Ved afgang ligger man nøglerne i lejligheden og smækker hoveddøren, når man rejser.
I lejligheden var et skærebræt af træ knækket, i køle/fryseskabet var fryseren total frosset til med is, så den ikke kunne benyttes, og lågen dertil ikke kunne lukkes.
Vi syntes der mangler en stor brødkniv, vinglas, og en manual til micro ovnen.
Selv om lejligheden så fin ud ved overtagelse manglede der rengøring i hjørner og kroge.
Vil du bo meget centralt og tæt på alt og kan leve med bylivets støj, er det et rigtig godt sted lejligheden ligger. Vil du have mere fred og ro, skal du vælge noget andet.